Fortvortas

Fortvortas () – penktas pagal dydį miestas Teksase ir aštuonioliktas pagal dydį miestas Jungtinėse Amerikos Valstijose. Miestas įsikūręs Teksaso šiaurėje Taranto ir Dentono apygardose. 2010 metais mieste gyveno 741 206 žmonių. Fortvortas tapo vienu iš greičiausiai augančių miestų šalyje dėl savo šilto klimato, plačių verslo galimybių ir pigaus pragyvenimo. Miestas yra antras pagal dydį kultūrinis centras Dalaso-Fortvorto-Arlingtono metropolinėje teritorijoje, kuri yra ketvirta pagal dydį metropolinė teritorija JAV; teritorijoje gyvena 6 milijonai žmonių, dvylikoje apygardų.

Istorija 

Miestas įkurtas 1849 metais majoro Riplio Arnoldo (Ripley Arnold), kuris įrengė avanpostą, turėjusį saugoti nuo indėnų atakų. 1876 m. „The Texas & Pacific“ bendrovei nutiesus iki miesto geležinkelį, pagyvėjo miesto ekonominis gyvenimas, išaugo galvijų ir didmeninės prekybos apimtys. Per Pirmąjį pasaulinį karą miestas buvo didelis aviacijos centras. 1974 m. atidarytas Dalaso/Fortvorto oro uostas tuo metu buvo didžiausias pasaulyje.

Demografija 

Teksaso miestai